จักรพรรดินีเซี่ยวตวนเสี่ยน

จักรพรรดินีเซี่ยวตฺวันเสี่ยน (; ค.ศ. 1565 – เมษายน ค.ศ. 1620) ชื่อตัวว่า หวัง สีเจี่ย (王喜姐) เป็นมเหสีของจักรพรรดิว่านลี่ (萬曆) แห่งราชวงศ์หมิง ดำรงตำแหน่งจักรพรรดินี 44 ปี นับว่ายาวนานที่สุดในประวัติศาสตร์ชาติจีน

 พระราชประวัติ 

พระนางประสูติ เมื่อวันที่ 7 พฤศจิกายน ค.ศ. 1564 ที่ปักกิง โดยมีพระนามเดิมว่า หวัง สีเจี่ย 

ปีค.ศ. 1577 จักรพรรดินีเซี่ยวอันและจักรพรรดินีเซี่ยวติ้ง ได้ทรงมีพระบัญชาให้มีพิธีคัดเลือกจักรพรรดินีให้กับจักรพรรดิว่านลี่ ขณะนั้นพระนางมีพระชนมายุได้ 12 พรรษา ก็ถูกคัดเลือกเป็นจักรพรรดินี

ปีค.ศ. 1578 ได้มีพิธีสถาปนาอย่างเป็นทางการแด่พระนางกับจักรพรรดิว่านลี่ ขณะพระนางพระชนมายุได้ได้ 13 พรรษา  ขุนนางชั้นผู้ใหญ่ จางจวี้เจิ้ง นำเรื่องนี้มาทูลถึงจักรพรรดินีทั้งสองพระองค์(จักรพรรดินีเซี่ยวอัน และจักรพรรดินีเซี่ยวติ้ง) ว่าทั้งพระนางและจักรพรรดิยังทรงพระเยาว์เกินไป มิควรเร่งจัดการสถาปนา

ในช่วงแรกพระราชบิดาของพระนางได้รับการสถาปนาเป็นองครักษ์เสื้อแพร และมีอำนาจเหนือครัวเรือนกว่า 1,000 หลังคาเรือน ซึ่งมาจากพระอิสริยยศของพระนาง

ปีค.ศ. 1579 จักรพรรดิว่านลี่ได้สถาปนาพระราชบิดาของพระนางให้ดำรงตำแหน่งเป็นขุนนางดูแลเมืองหย่งเหนียน 

ตั้งแต่รัชสมัยของจักรพรรดิเจียจิ้งระบบขุนนาง ต้องสืบด้วยสายตรงของชาย จึงได้มีการสถาปนาพระเชษฐาของพระนางคือ หวังตง (王棟) เป็นขุนนางแทนพระราชบิดา

กระทั่งหลังจากที่พระเชษฐาของพระนางถึงแก่กรรมลง 

นางจ้าว (趙) ผู้เป็นพระราชมารดาของพระนาง จึงได้นำเรื่องทูลจักรพรรดิให้ทรงสืบยศขุนนางต่อในสายของพระบุตรของพระเชษฐาของพระนาง จักรพรรดิก็ทรงพระราชทานให้อย่างรวดเร็วทันที

โดยในรัชสมัยก่อนนั้นมีเพียงราชตระกูลของจักรพรรดินีเซี่ยวติ้งเท่านั้น ที่ได้รับการสถาปนาเช่นนี้

 จักรพรรดินี 

ในประวัติศาสตร์ราชวงศ์หมิง บันทึกไว้ว่าพระนางทรงเคร่งขรึมเป็นอย่างมากและทรงมีความกตัญญูกตเวทีมาก ทำให้พระนางเป็นที่โปรดปรานของจักรพรรดินีเซี่ยวติ้ง 

ในช่วงที่มีปัญหาในด้านรัชทายาท องค์ชายจู ฉางลั่ว พระราชโอรสในกงเฟย ถูกลอบปลงพระชนม์ พระนางจึงทรงจัดกำลังทหารรักษาการณ์และสั่งให้มีผู้เฝ้าพระตำหนักขององค์ชาย 

นักประวัติศาสตร์เรย์ ฮวงให้ความเห็นว่า: 

 ตั้งแต่พิธีสถาปนา พระนางได้รับความเคารพอย่างสูงส่งหรูหรา แต่การอภิเษกสมรสของของพระนางเป็นเพียงความจำเป็นของรัฐ ทำให้พระนางเป็นดั่งสัญลักษณ์ มีสิทธิ์ได้รับเกียรติยศที่ไร้ความหมายทุกประเภท แต่กลับได้รับความโปรดน้อยในฐานะพระมเหสี พระนางให้การประสูติพระราชธิดาแก่จักรพรรดิ และดำรงพระชนม์ชีพอยู่เกือบเท่าพระนาง แต่ไม่เคยส่งผลกระทบต่อพระชนม์ชีพของพระนางเลย ในฐานะที่พระนางเป็นจักรพรรดินี พระนางมีสิทธิ์และหน้าที่ในการเข้าเฝ้าจักรพรรดิในที่ต่าง ๆ เช่น การช่วยพยุงพระองค์ขึ้นจากเกี้ยว ซึ่งเป็นงานที่พระนางปฏิบัติอย่างเต็มพระทัย จึงทำให้พระนางได้รับการยกย่องในด้านความกตัญญูต่อจักรพรรดิ แต่ถึงกระนั้น ในพระราชวังหลวง พระนางกลับเป็นที่ทราบในฐานะจักรพรรดินีแสนโหดเหี้ยม พระนางมักสั่งให้ตีสาวใช้ของตน บางครั้งก็ถึงขั้นประหารชีวิต

พระนางให้การประสูติพระราชธิดาหนึ่งพระองค์ในปี ค.ศ. 1582 พระนามว่า จู เสวียนอิง มีพระนามทางการว่าเจ้าหญิงหรงฉาง ได้เสกสมรสกับผู้บัญชาการทหารชื่อหยางชุนหยวน (楊春元)

ปีค.ศ. 1620 พระนางเสด็จสิ้นพระชนม์จึงฝังพระศพที่สุสานหลวงราชวงศ์หมิง ในสุสานติงหลิง และได้รับการสถาปนาพระสมัญญานามว่า 

Empress Xiàoduān Zhēnkè Zhuānghuì Rénmíng Pìtiān Yùshèng Xiǎn

(孝端贞恪庄惠仁明媲天毓圣显皇后)

 พระเกียรติยศ 
ในรัชสมัยจักรพรรดิเจียจิ้ง (ครองราชย์ ค.ศ. 1521–1567)
นางหวัง (王氏; ตั้งแต่ 7 พฤศจิกายน พ.ศ. 1564)
ในรัชสมัยจักรพรรดิว่านลี่  (ครองราชย์ ค.ศ. 1572–ค.ศ. 1620)
จักรพรรดินี (皇后; ตั้งแต่ ค.ศ. 1578)
จักรพรรดินีเซี่ยวตวน เจินเค่อ จางฮุ่ย เหรินหมิง พี่เทียน หยูเชิ่ง เสี่ยน (孝端贞恪庄惠仁明媲天毓圣显皇后; ตั้งแต่ ค.ศ. 1620)

 พระสาทิสลักษณ์ที่ยังหลงเหลืออยู่ 

 อ้างอิง 

หมวดหมู่:จักรพรรดินีราชวงศ์หมิง